Φερδινάνδος, αρχιδούκας της Αυστρίας

Ο Φερδινάνδος (γερμ. Ferdinand, erzherzog von Österreich, Βιέννη, 6 Δεκεμβρίου 1918 - Ουλμ, 6 Αυγούστου 2004) του Οίκου των Αψβούργων-Λωρραίνης ήταν αρχιδούκας της Αυστρίας.

 Βιογραφία 

 Καταγωγή 
Ο Φερδινάνδος Κάρολος Μαξιμιλιανός Φραγκίσκος Όθων Κορράδος Μαρία Ιωσήφ Ιγνάτιος Νικόλαος ήταν ο πρωτότοκος γιος του Μαξιμιλιανού Ευγένιου της Αυστρίας και της Φραγκίσκης του Χοενλόε-Βάλντενμπουργκ-Σίλλινγκφυρστ. Γεννήθηκε στη Βιέννη στις 6 Δεκεμβρίου 1918, τρεις εβδομάδες μετά το τέλος του Α' Παγκοσμίου Πολέμου και την παραίτηση του θείου του, Καρόλου, τελευταίου αυτοκράτορα της Αυστρίας.

Μέσω του πατέρα του, ήταν δισέγγονος του Γεωργίου της Σαξονίας, καθώς και τρισέγγονος της Μαρίας Β΄ της Πορτογαλίας και του Φερδινάνδου Β΄ των Δύο Σικελιών, και μέσω της μητέρας του, οι πρόγονοί του περιλαμβάνουν τον Εμμανουήλ του Λίχτενσταϊν, καθώς και την Καρολίνα του Ζάυν-Βίτγκενσταϊν, σύντροφο του Φραντς Λιστ από το 1847 έως το 1861.

Στις 3 Απριλίου 1919 οι Αυστριακοί βουλευτές ψήφισαν τον νόμο των Αψβούργων, ο οποίος εξόρισε και απαγόρευσε οριστικά τα μέλη του Οίκου των Αψβούργων-Λωρραίνης και κατάσχεσε την περιουσία τους.

Από τότε, ο αρχιδούκας Mαξιμιλιανός Ευγένιος και η οικογένειά του αναγκάστηκαν να εξοριστούν. Ο Φερδινάνδος και οι γονείς του εγκαταστάθηκαν στο Μόναχο, όπου η μητέρα του διατηρούσε ένα διάσημο σαλόνι μόδας και άνοιξε έναν οίκο μόδας. Στις 7 Ιανουαρίου 1925, ο Φερδινάνδος απέκτησε έναν αδελφό, τον Ερρίκο Κάρολο Μαρία. 

Τον Νοέμβριο του 1933 η κυβέρνηση της Δημοκρατίας της Αυστρίας, με επικεφαλής τον καγκελλάριο Ένγκελμπερτ Ντόλφους, ο οποίος νωρίτερα εκείνο το έτος είχε δηλώσει ότι το κοινοβούλιο είχε διαλυθεί και δεν είχε λάβει μέτρα για τη διεξαγωγή εκλογών, εξουσιοδότησε το Μαξιμιλιανό και τους δικούς του να διαμένουν στην Αυστρία. 

Ωστόσο, στις 27 Απριλίου 1945, η Β΄ Δημοκρατία της Αυστρίας επανίδρυσε τους δημοκρατικούς νόμους που ίσχυαν πριν από το δικτατορικό καθεστώς, και ως εκ τούτου επιβεβαίωσε την ισχύ του νόμου των Αψβούργων που εξόριζε μέλη της αυτοκρατορικής οικογένειας. Μετά το Β΄ Παγκόσμιο Πόλεμο, οι γονείς του Φερδινάνδου εγκαταστάθηκαν στη Γαλλία. Ο αρχιδούκας Mαξιμιλιανός Ευγένιος απεβίωσε στη Νίκαια στις 19 Ιανουαρίου 1952.  

Το 1956 νυμφεύτηκε πολιτικά στο Μόναχο, και στη συνέχεια θρησκευτικά στο Κάστρο Ζέεφελντ, στις 10 Απριλίου, την κόμισσα Ελένη του Τέρρινγκ-Γιέττενμπαχ στις 20 Μαΐου 1937), κυρία του Τάγματος του Αστερόεντος Σταυρού και κόρη του Καρόλου Θεοδώρου του Τέρρινγκ-Γιέττενμπαχ και της Ελισάβετ της Ελλάδας και της Δανίας. Απέκτησαν τρία παιδιά.

 Το τέλος 
Ο αρχιδούκας Φερδινάνδος της Αυστρίας απεβίωσε στις 6 Αυγούστου 2004 σε ηλικία 85 ετών στο Ουλμ. Τάφηκε στο κοιμητήριο του Κάστρου Βίνχερινγκ, στον τάφο των πεθερικών του στο Tέρρινγκ-Γιέττενμπαχ.

 Οικογένεια 
Στις 6 Απριλίου 1956 παντρεύτηκε την Ελένη του Τέρρινγκ-Γιέττενμπαχ (γενν. 1937). Έγιναν γονείς τριών παιδιών:

 Ελισάβετ Καικιλία Ελένη (1957 -1983), παντρεύτηκε το Τζέιμς Λίτσφηλντ (γενν. 1956), χωρίς απογόνους.

 Σοφία (γενν. 1959), παντρεύτηκε το Mαριάνο Ούγο του Βίντις-Γκράετς (γενν. 1955). Απέκτησαν τρία παιδιά.

 Μαξιμιλιανός Ερρίκος Φερδινάνδος (γενν. 1961), τιτουλάριος Αρχιδούκας της Αυστρίας, νυμφεύτηκε τη Σάρα Μάγια Aλ-Aσκάρι (γενν. 1977). Απέκτησαν τρία παιδιά:
 Nικόλαος Χάινριχ (γενν. 2005).
 Κονσταντίν (γενν. 2007). 
 Kαταρίνα (γενν. 2010).

 Διακρίσεις 
Ο Φερδινάνδος της Αυστρίας είναι :

 σύνδεσμος=Fichier:Order_of_the_Golden_Fleece_ribbon_bar.svg|50x50εσ|Order of the Golden Fleece ribbon bar1250ός Ιππότης του Τάγματος του Χρυσόμαλλου Δέρατος της Αυστρίας (1951).

Πρόγονοι

 Αναφορές 

 Δείτε επίσης 

 Βιβλιογραφία 

 .
 .
 .
 Εξωτερικοί σύνδεσμοι

Κατηγορία:Οίκος των Αψβούργων-Λωρραίνης